'O munasterio

'O munasterio è na famosa poesia 'e Salvatore Di Giacomo, ca po' venette musecata 'a Mario Pasquale Costa e, accussì, è addeventata pure na canzona napulitana.

'E pparole
Jettaje 'stu core mio 'mmiez'a la strata
e 'ncopp'a na muntagna mme ne jette
e, pe' na passiona disperata,
monaco 'e San Francisco me facette.

– Tuppe-tù! – Chi è?
– Ccà ce stess'uno
ca ll'è caduto 'o core 'mmiez'â via?
– Bella figliò, ccà nun ce sta nisciuno,
va', jatevenne cu Gesù e Maria!

Se ne jette cantanno: "Ammore, ammore,
cchiù nun te vò zi' monaco vicino!"
E p''a muntagna se purtaje 'stu core,
arravugliato dint''o mantesino.

Pe' sèntere 'o mutivo

 Sergio Bruni - 'O munasterio

Categurìa:'E canzone napulitane